BRR ดี๊ด๊าสุดติ่ง งบ Q3 พลิกมีกำไร 99.90 ลบ. หลังรายได้จากการขายเพิ่มขึ้น
BRR ดี๊ด๊าสุดติ่ง งบ Q3/59 พลิกมีกำไร 99.90 ลบ. จากปีก่อนขาดทุน 7.13 ลบ. หลังรายได้จากการขายเพิ่มขึ้น ขณะที่ 9 เดือนแรกกำไรทรงตัวอยู่ที่ 265.14 ลบ. จากปีก่อนมีกำไร 268.92 ลบ.
14 พ.ย. 2559

บริษัท น้ำตาลบุรีรัมย์ จำกัด (มหาชน) หรือ BRR รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 99.90 ล้านบาท หรือมีกำไรสุทธิ 0.15 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 7.13 ล้านบาท หรือขาดทุนสุทธิ 0.01 บาทต่อหุ้น
โดยผลการดำเนินงานในไตรมาสดังกล่าวที่พลิกมีกำไร เนื่องจากมีการส่งออกน้ำตาลมากขึ้นส่งผลให้มีรายได้จากการขายและการให้บริการเพิ่มขึ้นด้วย
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 265.14  ล้านบาท หรือมีกำไรสุทธิ 0.39 บาทต่อหุ้น ลดลง 1% จากช่วงเดียวกันของปีก่อนที่มีกำไรสุทธิ 268.92 ล้านบาท หรือมีกำไรสุทธิ 0.40 บาทต่อหุ้น
 
 
 